2005-10-06

PASIŪLYMAS

DĖL LIETUVOS RESPUBLIKOS VARTOTOJŲ TEISIŲ GYNIMO ĮSTATYMO PAKEITIMO ĮSTATYMO PROJEKTO (XP-695) PATAISOS

Vyriausybės pateiktame šio įstatymo pakeitimo naujos redakcijos projekte numatoma pakeisti Nacionalinės vartotojų teisės apsaugos tarybos prie Teisingumo ministerijos pavadinimą į Valstybinę vartotojų teisių apsaugos tarnybą prie Teisingumo ministerijos, t.y. paliekam šios institucijos statusą tame pačiame lygmenyje ir tik keičiant jos pavadinimą.

Tuo tarpu, atsižvelgiant į vartotojų teisių apsaugos aktualumą, ir vertinant ne tik teisinius, bet ir kitus šios tikrai plačios srities problemų aspektus, yra tikslinga pakelti šios institucijos statusą, t.y. steigti Valstybinę vartotojų teisių apsaugos tarnybą ne prie Teisingumo ministerijos, bet prie Vyriausybės. Valstybinė vartotojų teisių apsaugos tarnyba, apima praktiškai visus šalies gyventojus, taip pat didžiąją dalį verslo ir paslaugų teikimo įmonių bei reguliuoja visos šios sferos dalyvių santykius. Pažymėtina, kad panašios valstybinės institucijos, apimančios gana plačias veiklos sferas, kaip taisyklė, turi Vyriausybinį statusą. Tai pasakytina apie Konkurencijos tarybą, kurios pirmininką ir narius Ministro Pirmininko teikimu skiria Prezidentas arba Draudimo priežiūros komisija prie Vyriausybės, kurios vadovą skiria Ministras Pirmininkas.

Įvertinant aukščiau išdėstytas aplinkybes, yra siūloma patikslinti Vartotojų teisių gynimo įstatymo pakeitimo įstatymo (nauja redakcija) projekto Trečio skirsnio 11 straipsnio l dalį, kad Ši valstybės įstaiga yra steigiama ne prie Teisingumo ministerijos, bet prie Vyriausybės ir 4 šio straipsnio dalį, kad šios tarnybos direktorių į pareigas skiria ne Teisingumo ministras, bet Ministras Pirmininkas.

Atitinkamai būtina keisti ir šio skirsnio 3 dalį, kad Vartotojų teisių apsaugos taryba -kolegiali patariamoji visuomeniniais pagrindais veikianti institucija - butų steigiama ne prie Teisingumo ministerijos, bet taip pat prie Vyriausybės ir jei vadovautų ne Teisingumo ministerijos atstovas, bet Tarybos pirmininkas.

Siūlomų šio įstatymo projekto pakeitimo įgyvendinimas papildomų Valstybės biudžeto lėšų nepareikalaus. Šis pakeitimas neprieštarauja ir ES dokumentams.

Teikia:

Seimo narys	Bronius Pauža